**SKEISETE**

Høgdemeter over havet: 570 m

Lengde: 3 km

Tid: 1-1.5 time ein veg

Gradering: Middels

Vegskildring: Turen startar på Spildo i Øvre Granvin. Ta av frå RV 13 i Øvre Granvin mot Skjervet og køyr ca. 1. km og ta av til Spildo. Køyr til høgre mot sandtaket. Dersom du vil gå heile vegen, kan du parkera bilen i sandtaket. Traktorvegen Spildo - Dike er om lag fem km lang. Etter 3 km kjem du til Skeisete. Det er særs bratt dei to første kilometrane og vegen slynger seg oppover, og deretter flatar det ut når du kjem på toppen av Bakkavegen. Herifrå går du vegen mot Skeiseteflatane langs elva på venstre side innover. I enden på den siste lange flaten er dei første stølane. Du føl vegen opp og forbi dei store grantrea, og på toppen av brekka fin du turkassa lett synleg på selet til gards og bruksnr 90/2

Traktorvegen er bomveg (pris kr. 30) og den kan køyrast med 4 hjuls-dreven bil. Du kan og parkere etter toppen på Bakkavegen (der ei bru er til høgre for vegen) og gå herifrå og inn til turkassen.

Turtips! Fortsett du på vegen vidare frå Skeisete kjem du til Diket, og gangvegen som går vidare til Aunaset og Fagnastøl. Ved Diket går stien til Aunaset på venstre sia oppover elva og Fagnastøl er til høgre over elva.

GOD TUR!